gl en gl lt gl en gl gl en gl fr gl gl es es gl gl en nb gl it gl gl gl gl gl gl gl gl gl en gl gl gl gl gl en es es gl gl gl gl gl pt gl gl
O Ágora convértese na nova sede da Oficina de Cooperación Audiovisual (ACO) e da Academia Galega do Audiovisual | Academia Galega do Audiovisual
Comeza un ambicioso plan formativo que nos próximos meses estará protagonizado polos contidos 360, a realidade virtual ou a visibilización de obras que xogaron un papel destacado na historia do noso audiovisual
Este domingo 21 comeza na Coruña a terceira edición da Semana das Músicas do Audiovisual, que aglutinará concertos e formacións ata o próximo 26 de outubro
A Coruña, 18 de outubro do 2018.- Esta mañá inaugurouse no Centro Ágora a nova sede da Oficina de Cooperación Audiovisual (ACO) e da Academia Galega do Audiovisual coa presenza de José Manuel Sande, Concelleiro de Culturas, Deporte e Coñecemento; Nani García, Vicepresidente da AGA e Director Artístico da III Semana das Músicas do Audiovisual); Susana Veira e Ana Míguez, membros da Xunta Directiva da AGA. O Concello da Coruña cedeu a nova sede á Academia Galega do Audiovisual, reforzando así o seu apoio ás principais actividades que viña desenvolvendo a AGA na cidade: os Premios Mestre Mateo e a Semana das Músicas no Audiovisual (SEMUA), que celebrará a súa terceira edición entre os próximos 21 e 27 de outubro.
Tal e como destacou Sande, este apoio permitiu tamén a creación dunha Oficina de Cooperación Audiovisual (ACO) para a asesoría de proxectos e a xestión de permisos de rodaxe na cidade, así como a elaboración dun completo Plan de formación dirixido principalmente a profesionais no que se tiveron en conta ás asociacións de profesionais máis representativas do sector audiovisual en Galicia.
Este plan formativo, tal e como apuntou Susana Veira, dará comezo mañá, venres 19 de outubro, coa actividade Lugares comúns (para a educación e o audiovisual), organizada en colaboración coa Asociación Galega de Produtoras Independentes e na que se abordará a etapa de cambios que vivimos no eido educativo valorando o papel que xogan os distintos axentes co obxectivo de poñer en marcha de iniciativas transformadoras.
Ademais, no mes de novembro coñeceremos en Contidos en 360/VR para narrativas de ficción e documental as técnicas e as claves do deseño de contidos para un novo entorno que nada ten que ver coa narrativa audiovisual tradicional, na que é o espectador, e non quen dirixe, o que move a cámara. Esta actividade, dirixida principalmente a profesionais do sector audiovisual e desenvolvedores de contidos, está organizada en colaboración coa Asociación Galega de Guionistas (AGAG) e a asociación de directores e realizadores de Galicia (CREA).
A próxima semana dará comezo, tamén, o ciclo de proxeccións A Ilusión é perfecta que, en colaboración co CGAI-Filmoteca de Galicia, ten como obxectivo recuperar, reivindicar e lembrar a persoas e obras que, por diversos motivos, xogaron un papel destacado na historia do noso audiovisual. A primeira das sesións estará incluídas dentro da programación da SEMUA e contará con José Nieto. A segunda das proxeccións estarán adicadas a Horacio Valcárcel, guionista galego recentemente falecido que asinado guións para José Luis Garci ou Antonio Mercero.
O propio Nieto será tamén o convidado especial desta III Semana das Músicas no Audiovisual, que se celebrará dende o 21 ata o 26 de outubro e que terá a súa sede no Teatro Colón. Nani García quixo destacar de entre todas as actividades programadas o concerto que a Orquesta Sinfónica de Galicia, dirixida por Andrés Valero-Castells, ofrecerá o venres 26 de Outubro interpretando algunhas das principais partituras de José Nieto así como temas de compositores galegos de renome como Xavi Font, Sergio Moure, Manu Conde, Manu Riveiro ou o propio Nani García. As entradas están xa á venda. Nesta iniciativa tamén haberá lugar para as formacións co obradoiro sobre A Lei de Propiedade Intelectual na contorna dixital actual que impartirá Darío Palomo, as clases maxistrais sobre ‘Composición Musical para Videoxogos’ de Vicent Tobar (en colaboracion coa asociación Videoxogo.gal) e ‘Plantillas na composición para audiovisual’ de Vanessa Garde e o obradoiro de ‘Composición para audiovisual con guitarra’ de Lucas Suárez.
A ACO (Oficina de Cooperación Audiovisual)
Ademais de acoller as novas oficinas da Academia Galega do Audiovisual, o Ágora será tamén a sede da ACO, unha rede profesional que ten como principal obxectivo potenciar o sector audiovisual da cidade, promovendo a cooperación con creadores, produtoras e institucións. Trátase de acompañar os proxectos ao longo de todo o proceso creativo e de produción, para o que se conta con diversas áreas de acción que cobren o desenvolvemento, o financiamento, a procura de localizacións e xestión de permisos para filmar en A Coruña ou o deseño de estratexias de difusión. Dende a ACO ofrécese asesoría profesional para proxectos en fase de desenvolvemento e/ou difusión da man de un equipo de asesoras e asesores, todos eles socios da AGA, composto por profesionais de recoñecido prestixio en distintas áreas: ciinema -Beli Martínez, Dani Froiz, Felipe Lage e Luisa Romeo-, formatos televisivos -Araceli Gonda, Pepe Coira, Puri Seixido e Sonia Méndez-, narrativas interactivas, transmedia e videoxogos -María Yáñez, Adolfo Ponte, Luz Castro e Alfonso Martínez-, creación audiovisual contemporánea -Belén Montero, Carme Nogueira, María Ruido e Xisela Franco- erodución avanzada -Andrea Franco, Víctor Paz Morandeira e José Manuel López-. O prazo de asesoría de proxectos en desenvolvemento continuará aberto ata finais de outubro mentres que o prazo para proxectos en fase avanzada de produción estará activo no próximo mes de novembro.
Histórico Seleccionar mes Setembro 2022 Agosto 2022 Xullo 2022 Xuño 2022 Maio 2022 Abril 2022 Marzo 2022 Febreiro 2022 Xaneiro 2022 Decembro 2021 Novembro 2021 Outubro 2021 Setembro 2021 Agosto 2021 Xullo 2021 Xuño 2021 Maio 2021 Abril 2021 Marzo 2021 Febreiro 2021 Xaneiro 2021 Decembro 2020 Novembro 2020 Outubro 2020 Setembro 2020 Agosto 2020 Xullo 2020 Xuño 2020 Maio 2020 Abril 2020 Marzo 2020 Febreiro 2020 Xaneiro 2020 Decembro 2019 Novembro 2019 Outubro 2019 Setembro 2019 Xuño 2019 Maio 2019 Abril 2019 Marzo 2019 Febreiro 2019 Xaneiro 2019 Decembro 2018 Novembro 2018 Outubro 2018 Setembro 2018 Agosto 2018 Xuño 2018 Maio 2018 Marzo 2018 Febreiro 2018 Xaneiro 2018 Decembro 2017 Novembro 2017 Outubro 2017 Xuño 2017 Marzo 2017 Febreiro 2017 Xaneiro 2017 Decembro 2016 Novembro 2016 Outubro 2016 Setembro 2016 Xullo 2016 Xuño 2016 Maio 2016 Abril 2016 Marzo 2016 Febreiro 2016 Xaneiro 2016 Decembro 2015 Novembro 2015 Outubro 2015 Setembro 2015 Xullo 2015 Xuño 2015 Maio 2015 Abril 2015 Marzo 2015 Febreiro 2015 Xaneiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013 Febreiro 2013 Xaneiro 2013 Decembro 2012 Novembro 2012 Outubro 2012 Setembro 2012 Agosto 2012 Xullo 2012 Xuño 2012 Maio 2012 Abril 2012 Marzo 2012 Febreiro 2012 Xaneiro 2012 Decembro 2011 Novembro 2011 Outubro 2011 Setembro 2011 Agosto 2011 Xullo 2011 Xuño 2011 Maio 2011 Abril 2011 Marzo 2011 Febreiro 2011 Xaneiro 2011 Decembro 2010 Novembro 2010 Outubro 2010 Setembro 2010 Agosto 2010 Xullo 2010 Xuño 2010 Maio 2010 Abril 2010 Marzo 2010 Febreiro 2010 Xaneiro 2010 Decembro 2009 Novembro 2009 Outubro 2009 Setembro 2009 Agosto 2009 Xullo 2009 Xuño 2009 Maio 2009 Abril 2009 Marzo 2009 Febreiro 2009 Xaneiro 2009 Decembro 2008 Novembro 2008 Outubro 2008 Setembro 2008 Agosto 2008 Xullo 2008 Xuño 2008 Maio 2008 Abril 2008 Marzo 2008 Febreiro 2008 Xaneiro 2008 Decembro 2007 Novembro 2007 Outubro 2007 Xullo 2007 Xuño 2007 Maio 2007 Abril 2007 Marzo 2007 Febreiro 2007 Xaneiro 2007 Decembro 2006 Novembro 2006 Outubro 2006 Setembro 2006 Agosto 2006 Xuño 2006 Marzo 2006 Febreiro 2006 Xaneiro 2006 Decembro 2005 Novembro 2005 Outubro 2005 Setembro 2005 Xullo 2005 Xuño 2005 Maio 2005 Abril 2005 Marzo 2005 Febreiro 2005 Xaneiro 2005 Decembro 2004 Novembro 2004 Setembro 2004 Xullo 2004 Xuño 2004 Maio 2004 Decembro 2001
Premios María Luz Morales
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención ao público: de luns a venres de 9:00 a 16:00
Horario de verán (de xuño a setembro): de luns a venres de 9.00 a 15.00h
Páxina web creada por cleventy.com